Choice Hotels

Choice Hotels International, Inc. on New Yorkin pörssissä noteerattu yhdysvaltalainen holdingyhtiö, joka operoi franchising-periaatteella monia hotelli- ja motelliketjuja noin 35 maassa. Sen hallussa on tusinan verran alan brändejä: Comfort Inn, Comfort Suites, Quality Inn, Sleep Inn, Clarion, Cambria Hotel & Suites, Mainstay Suites, Suburban Extended Stay, Econo Lodge, Rodeway Inn ja Ascend Hotel Collection. Choice Hotels oli vuonna 2015 maailman toiseksi suurin hotelliyhtiö 6 376 toimipaikallaan.International hotel groups by number of hotels worldwide as of January 2015, Statista.com. Viitattu 8.9.2016. Vuotta aiemmin se listattiin huonemäärän perusteella maailman viidenneksi suurimmaksi 602 663 huoneellaan.Top 10 Largest Hotel Chains in the World 2014 , Listovative.com. Viitattu 9.9.2016.

Pohjoismaissa ja Baltiassa Choice Hotelsia edustaa norjalaisen Petter Stordalenin omistama Strawberry A/S (ent. Nordic Choice Hotels), joka operoi muun muassa Helsingin Jätkäsaaren 16-kerroksista Clarion Hotel Helsinkiä. 

 Historiaa 
pienoiskuva|upright|Clarion Hotel Helsinki avattiin lokakuussa 2016 Helsingin Jätkäsaaressa.
Choice Hotels sai alkunsa vuonna 1939 Quality Courts -nimisenä markkinointiyhteistyönä seitsemän Yhdysvaltojen etelävaltioissa sijainneen motellin kesken. Pian muodostettiin yhtiö Quality Courts Limited. Vuodesta 1963 ketju toimi nimellä Quality Motels ja vuodesta 1972, jolloin toimintaperiaate muutettiin hotellien omistamisesta franchisingiksi, nimellä Quality Inns International. Ketjumääräykset olivat paljon väljempiä kuin kilpailijan Holiday Innin yksityiskohtaiset vaatimukset eri asioiden standardoinnista. Ketjuun otettiin jo toimivia hotelleja, kun taas Holiday Inn yleensä rakensi uudet kiinteistöt toiminnalleen.

Vuonna 1982 Quality Inns jaettiin kahtia edulliseen Comfort Inn -⁠ketjuun ja tasokkaampaan Quality Royale -⁠ketjuun, josta tuli vuonna 1989 Clarion Hotels. Samana vuonna Quality Inns perusti standardoituihin sisustuksiin perustuvan McSleep-ketjun, jonka nimi vaihdettiin pian Sleep Inniksi McDonald’s-yhtiön vaatimuksesta.

Vuonna 1990 Quality International muutti nimensä muotoon Choice Hotels International. Pian se osti kolme halpahotelliketjua: Friendship Inns, Rodeway Inn ja Econo Lodge. Näistä Friendship-ketjun hotellit muutettiin joko Rodeway- tai Econo Lodge -brändin alle.

 Strawberry 
pienoiskuva|Clarion-kongressihotelli Norjan Trondheimissa.

Pohjoismaissa Choice Hotelsia edustaa norjalainen Strawberry A/S.Profile: Choice Hotels International Inc (CHH), Reuters.com. Viitattu 9.9.2016. Strawberry (vuosina 2011–2023 Nordic Choice Hotels, vuoteen 2011 asti Choice Hotels Scandinavia) on yksi Pohjoismaiden suurimpia hotelliyhtiöitä, jolla on Norjassa, Tanskassa, Ruotsissa ja Baltian maissa parisataa hotellia ja yli 12 000 työntekijää. Yhtiön ensimmäinen hotelli Suomessa oli lokakuussa 2016 avattu 16-kerroksinen Clarion Helsingin Jätkäsaaressa. Nordic Choice Hotels osti vuonna 2019 Suomesta lisäksi kymmenen hotellia, Hotelli Kämpin, Hotel St. Georgen, Hotel Havenin, Hotel Lilla Robertsin, Klaus K Hotelin, Hotel Fabianin ja neljä GLO-hotellia.

Strawberryn omistaa norjalainen ”hotellimagnaatti” Petter Stordalen.Helsinkiin tornihotellin rakentava norjalaismiljonääri: ”Hotelli on muutakin kuin nukkumapaikka” , Länsiväylä 17.6.2015. Viitattu 9.9.2016. Yhtiön neljä hotellibrändiä ovat isojen kaupunkikeskustojen ja lentokenttien Clarion Hotel, pienempien kaupunkien Quality Hotel, edullisempi Comfort Hotel sekä Nordic Hotels & Resorts, jonka alla toimivat muihin kolmeen ketjuun sopimattomat erikoiskohteet, joilla esimerkiksi on vanhastaan oma vahva identiteetti.

Lähteet

Aiheesta muualla
Choice Hotels -yhtiön verkkosivusto 
Nordic Choice Hotels -verkkosivusto 

Luokka:Yhdysvaltalaiset pörssiyhtiöt
Luokka:Yhdysvaltalaiset holdingyhtiöt